نسخة الفيديو النصية
تشتري سمر جهاز كمبيوتر بمبلغ خمسمية جنيه. كانت ضريبة المبيعات ستة في المية. إذا كان هناك تخفيض على سعر الجهاز بنسبة أربعتاشر في المية، فأوجد سعر بيع جهاز الكمبيوتر قبل تطبيق الضريبة، ثم حدّد مقدار تلك الضريبة.
في هذه المسألة، لدينا جهاز كمبيوتر بخمسمية جنيه، وعليه تخفيض أربعتاشر في المية. ولازم نعرف أن ضريبة المبيعات تُطبّق عند البيع. فاللي هيحصل إن الجهاز هيحصل عليه تخفيض بنسبة أربعتاشر في المية، ثم بعد ذلك تُطبّق ضريبة المبيعات.
وأول خطوة هنبتدي بيها هو تحديد مقدار التخفيض أو مقدار الخصم، ومقدار هذا الخصم هيساوي نسبة الخصم مضروبة في السعر الأصلي؛ نسبة الخصم أربعتاشر في المية، والسعر كان خمسمية، ونعوّض هيبقى بيساوي أربعتاشر في المية مضروبة في خمسمية، وده هيساوي سبعين جنيهًا. يبقى كده قدرنا نحصل على مقدار الخصم.
علشان نجيب سعر البيع، هيبقى السعر الأصلي مطروح منه مقدار الخصم، وهيكون سعر البيع بيساوي … السعر الأصلي خمسمية، ومعمول عليه خصم أو تخفيض سبعين جنيه، يبقى خمسمية ناقص سبعين؛ وهيصبح سعر البيع بيساوي ربعمية وتلاتين جنيهًا. هذا السعر هو الذي سيُطبّق عليه الضريبة وليس السعر الأصلي؛ لأن التاجر هيبيع بمبلغ ربعمية وتلاتين جنيه، وهيكون الضريبة مطبَّقة على هذا المبلغ.
مقدار الضريبة بيساوي نسبة الضريبة في سعر البيع. نسبة الضريبة ستة في المائة. وهنعوّض بيها يبقى ستة على مية، مضروبة في سعر البيع. سعر البيع هو ربعمية وتلاتين، وهتكون قيمة الضريبة بتساوي خمسة وعشرين وتمنية من عشرة جنيهًا.
يبقى المطلوب الأولاني سعر بيع جهاز الكمبيوتر قبل تطبيق الضريبة هيساوي ربعمية وتلاتين جنيهًا، ومقدار الضريبة هو خمسة وعشرين وتمنية من عشرة جنيهًا.